ڤی ئێچ ئێس

سیستەمی ڤیدیۆیی ماڵەوە کورتدەکرێتەوە بۆ ڤی ئێچ ئێس () ستانداردێکە یان فۆرماتێکە بۆ تۆمارکردنی ڤیدیۆی ئەنالۆگی لە سەر کاسێتی شریت، لە ساڵی ١٩٧٦دا لەلایەن کۆمپانیای جەی ڤی سی ژاپۆنی ناسێندرا. سیستەمی ڤیدیۆیی ماڵەوە فۆرماتێکی باڵادەست بوو بە درێژایی سەردەمانی شریت لە ساڵانی ١٩٨٠ و ساڵانی ١٩٩٠.

سیستەمەکانی ڤیدیۆ کاسێت نرخێکی گونجاوی هەبوو بۆ بەکارهێنانی ماڵەوە، بۆ یەکەم جار بە وەرگرتنی بەربڵاوی تۆمارکەری ڤیدیۆ کاسێت دەستی پێکرد و بوو بە بەناوبانگترین فۆرماتی میدیایی ڤیدیۆیی چونکە سەرکەوتنی بەدەست هێنا لە "جەنگی فۆرماتەکان" دژی بێتاماکس (کە لەلایەن کۆمپانیای سۆنی یەوە پشتگیری دەکرا) و چەندان میدیای شریتی تر.

ڤی ئێچ ئێسەکان بەکاردەهێنران بۆ تۆمارکردنی ڤیدیۆی پێش وەختەی فیلمەکان و ڤیدیۆکان، کە بۆ بینینی لە ماڵەوەدا بە کاردەهێنرا. کە لەکۆتاییدا ڤی ئێچ ئێس بۆ دابەشکردنی فیلمەکان وەرگیرا. وەرنەگرتن و ڕەتکردنەوەی جیهانیی سەرەتاییترین فۆرماتەکانی پەپکی بینایی کە پەرەپێدرابوون وەک (لەیزەر دیسک) وای کرد کە تەمەنی ڤی ئێچ ئێس درێژتر بێت، و لە کۆتاییدا ڤی ئێچ ئێس گەیشتە لووتکە، بەڵام لە کۆتاییەکانی نەوەدەکاندا ڤی ئێچ ئێس بەناوبانگییەکەی دەستی بە دابەزین کرد، دوای ناساندنی دی ڤی دی کە میدیایەکی پەپکی بینایی دیجیتاڵی یە.

 سەرچاوەکان 

پۆل:داھێنانە ژاپۆنییەکان